**Päivätyökeräys perjantaina 14.10**

**Lukiolla järjestetään päivätyökeräys ensi viikon perjantaina. Oppilaskunta on valinnut kohteeksi Luonto-Liiton.**

Keräyksen tuotto käytetään luonnonharrastus- ja ympäristötoiminnan sekä kerhojen ja leirien toteuttamiseen. Varoilla tuotetaan myös materiaaleja ja järjestetään koulutuksia, kursseja ja retkiä. Koulu tai **oppilaskunta saa** halutessaan **keräyksen tuotosta suoraan kolmasosan** käytettäväksi leirikoulutoimintaan, kerhotoimintaan, **oppilaskuntatoimintaan** tai muuhun vastaavaan keräysluvan mukaiseen tarkoitukseen.

Opiskelija voi joko ilmoittautua päivätyökeräykseen tai tulla kouluun.

Koulupäivä menee erillisen lukujärjestyksen mukaisesti (8.00-14.00) ja lukujärjestyksen ohjelma kerrotaan näille opiskelijoille myöhemmin. **Päivätyökeräykseen osallistuvat valitsevat itse työpaikkansa ja työskentelevät siellä päivän. He sitoutuvat tuomaan koululle vähintään 15 e heti syysloman jälkeen (24.10.).**

Opiskelijoille jaetaan ilmoittautumislaput, jotka palautetaan huoltajan allekirjoittamana viimeistään tämän viikon perjantaina eli 7.10 mennessä.

Oppilaskunnan hallitus kerää ilmoittautumislomakkeet tällä viikolla ja rahat heti syysloman jälkeen.

**------------------------------------------------------------------------------------------------------------------------**

**Päivätyökeräys 14.10.2016**

**Palauta viimeistään 7.10 oppilaskunnan hallituksen jäsenelle!**

Opiskelijan nimi ja ryhmä:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rastita toinen vaihtoehto:

osallistun päivätyökeräykseen ja sitoudun tuomaan vähintään 15 euroa 24.10

tulen kouluun, jolloin minulla on koulua 8.00-14.00 erillisen ohjelman mukaan

alle 18-vuotiaalta huoltajan allekirjoitus